
Az evés szimbólumrendszere a filmművészetben

 
  A táplálkozás, és az oralitás sok mindent jelenthet az ember számára: transzcendentális élményt, motivációt, kulináris élvezetet és hozzákapcsolhatja a szexualitáshoz is. A táplálkozás számos kultúrtörténeti, mitológiai hagyatékban megjelent, a filmművészetben is. Dolgozatomban olyan filmek szerepelnek, melyekben nagy hangsúlyt kap az evés és annak szimbólumai. A filmek értelmezései jeleneteket, alkotói szándékokat, valamint filozófiai, pszichológiai és esztétikai interpretálásokat tartalmaznak.
 Dolgozatom bevezető részében rövidfilmek és burleszkfilmek szerepelnek a némafilm korszakából, melyekben „egyszerűnek” tűnő evést vesz fel a kamera. A későbbiekben pedig olyan filmek, melyekben az evés szexualitást, közösséget, hierarchiát, erőszakot, teremtést és pusztítást, valamint dekadenciát szimbolizál.



